nibzard/narodne-novine-full-text-markdown huggingface dataset:
## Odluka o imenovanju općinske državne odvjetnice u Općinskom državnom odvjetništvu u Zadru

### NN 55/2012 (16.5.2012.), Odluka o imenovanju općinske državne odvjetnice u Općinskom državnom odvjetništvu u Zadru

DRŽAVNOODVJETNIČKO VIJEĆE

1372

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) Državnoodvjetničko vijeće na 24. sjednici održanoj 27. travnja 2012. donijelo je

ODLUKU

Za općinsku državnu odvjetnicu u Općinskom državnom odvjetništvu u Zadru imenuje se MARIJANA STIPIĆ, zamjenica općinskog državnog odvjetnika u Općinskom državnom odvjetništvu u Zadru, ujedno vršiteljica dužnosti općinskog državnog odvjetnika u Općinskom državnom odvjetništvu u Zadru, na vrijeme od četiri godine.

Broj: DOVO-25/12

Zagreb, 27. travnja 2012.

Predsjednik
Državnoodvjetničkog vijeća
Josip Čule, v. r.

Odluka, NN 55/2012-1372
## Odluka o imenovanju zamjenika županijske državne odvjetnice u Županijskom državnom odvjetništvu u Rijeci, Građansko-upravni odjel

### NN 55/2012 (16.5.2012.), Odluka o imenovanju zamjenika županijske državne odvjetnice u Županijskom državnom odvjetništvu u Rijeci, Građansko-upravni odjel

DRŽAVNOODVJETNIČKO VIJEĆE

1373

Temeljem članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) Državnoodvjetničko vijeće na 24. sjednici održanoj 27. travnja 2012. donijelo je

ODLUKU

Za zamjenika županijske državne odvjetnice u Županijskom državnom odvjetništvu u Rijeci, Građanskoupravni odjel, imenuje se JAKOB NAKIĆ, zamjenik općinske državne odvjetnice u Rijeci.

Broj: DOVO-22/12

Zagreb, 27. travnja 2012.

Predsjednik
Državnoodvjetničkog vijeća
Josip Čule, v. r.

Odluka, NN 55/2012-1373
## Odluka o razrješenju dužnosti zamjenika županijskog državnog odvjetnika u Županijskom državnom odvjetništvu u Varaždinu

### NN 55/2012 (16.5.2012.), Odluka o razrješenju dužnosti zamjenika županijskog državnog odvjetnika u Županijskom državnom odvjetništvu u Varaždinu

DRŽAVNOODVJETNIČKO VIJEĆE

1374

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) odlučujući o zahtjevu za razrješenje BOŽENE KOMAR, na 23. sjednici održanoj 4. travnja 2012., donijelo je

ODLUKU

BOŽENA KOMAR, razrješava se dužnosti zamjenika županijskog državnog odvjetnika u Županijskom državnom odvjetništvu u Varaždinu s danom 30. lipnja 2012. zbog odlaska u mirovinu.

Broj: DOVO-10/12

Zagreb, 4. travnja 2012.

Predsjednik
Državnoodvjetničkog vijeća
Josip Čule, v. r.

Odluka, NN 55/2012-1374
## Odluka o razrješenju dužnosti zamjenika županijskog državnog odvjetnika u Županijskom državnom odvjetništvu u Sisku

### NN 55/2012 (16.5.2012.), Odluka o razrješenju dužnosti zamjenika županijskog državnog odvjetnika u Županijskom državnom odvjetništvu u Sisku

DRŽAVNOODVJETNIČKO VIJEĆE

1375

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) odlučujući o zahtjevu za razrješenje IVANA PETRKAČA, na 24. sjednici održanoj 27. travnja 2012., donijelo je

ODLUKU

IVAN PETRKAČ, razrješava se dužnosti zamjenika županijskog državnog odvjetnika u Županijskom državnom odvjetništvu u Sisku s danom 1. rujna 2012.

Broj: DOVO-20/12

Zagreb, 27. travnja 2012.

Predsjednik
Državnoodvjetničkog vijeća
Josip Čule, v. r.

Odluka, NN 55/2012-1375
## Odluka o razrješenju dužnosti zamjenice županijske državne odvjetnice u Županijskom državnom odvjetništvu u Zagrebu

### NN 55/2012 (16.5.2012.), Odluka o razrješenju dužnosti zamjenice županijske državne odvjetnice u Županijskom državnom odvjetništvu u Zagrebu

DRŽAVNOODVJETNIČKO VIJEĆE

1376

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) odlučujući o zahtjevu za razrješenje ANAMARIE LONČARIĆ, na 24. sjednici održanoj 27. travnja 2012., donijelo je

ODLUKU

ANAMARIA LONČARIĆ, razrješava se dužnosti zamjenice županijske državne odvjetnice u Županijskom državnom odvjetništvu u Zagrebu s danom 31. srpnja 2012., zbog odlaska u mirovinu.

Broj: DOVO-21/12

Zagreb, 27. travnja 2012.

Predsjednik
Državnoodvjetničkog vijeća
Josip Čule, v. r.

Odluka, NN 55/2012-1376
## Odluka o razrješenju dužnosti zamjenice općinske državne odvjetnice u Općinskom državnom odvjetništvu u Splitu

### NN 55/2012 (16.5.2012.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Splitu

DRŽAVNOODVJETNIČKO VIJEĆE

1377

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) odlučujući o zahtjevu za razrješenje SONJE TRUMBIĆ, na 24. sjednici održanoj 27. travnja 2012., donijelo je

ODLUKU

SONJA TRUMBIĆ, razrješava se dužnosti zamjenice općinske državne odvjetnice u Općinskom državnom odvjetništvu u Splitu s danom 1. listopada 2012., zbog odlaska u mirovinu.

Broj: DOVO-26/12

Zagreb, 27. travnja 2012.

Predsjednik
Državnoodvjetničkog vijeća
Josip Čule, v. r.

Odluka, NN 55/2012-1377
## Indeks potrošačkih cijena u travnju 2012.

### NN 55/2012 (16.5.2012.), Indeks potrošačkih cijena u travnju 2012.

DRŽAVNI ZAVOD ZA STATISTIKU

1385

Državni zavod za statistiku objavljuje

INDEKS

POTROŠAČKIH CIJENA U TRAVNJU 2012.

Indeks potrošačkih cijena u travnju 2012. u odnosu na ožujak 2012. iznosi 100,8.

Klasa: 957-04/12-01/06

Urbroj: 555-09-07-12-2

Zagreb, 15. svibnja 2012.

Ravnatelj
dr. sc. Ivan Kovač, v. r.

Ostalo, NN 55/2012-1385
## Indeks proizvođačkih cijena industrijskih proizvoda na domaćem tržištu u travnju 2012.

### NN 55/2012 (16.5.2012.), Indeks proizvođačkih cijena industrijskih proizvoda na domaćem tržištu u travnju 2012.

DRŽAVNI ZAVOD ZA STATISTIKU

1386

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U TRAVNJU 2012.

Indeks proizvođačkih cijena industrijskih proizvoda na domaćem tržištu u travnju 2012. u odnosu na ožujak 2012. iznosi 100,6.

Klasa: 954-02/12-01/08

Urbroj: 555-06-04-03-01/12-04

Zagreb, 10. svibnja 2012.

Ravnatelj
dr. sc. Ivan Kovač, v. r.

Ostalo, NN 55/2012-1386
## Odluka o postavljanju Darka Javorskog za izvanrednog i opunomoćenog veleposlanika Republike Hrvat­ske u Libanonskoj Republici sa sjedištem u Kai­ru

### NN 56/2012 (17.5.2012.), Odluka o postavljanju Darka Javorskog za izvanrednog i opunomoćenog veleposlanika Republike Hrvat­ske u Libanonskoj Republici sa sjedištem u Kai­ru

PREDSJEDNIK REPUBLIKE HRVATSKE

1387

Na temelju odredbe članka 99. stavka 3. Ustava Republike Hrvatske (»Narodne novine« broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/10-01/40, urbroj: 5030115/1-12-03 od 4. svibnja 2012., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Darko Javorski, izvanredni i opunomoćeni veleposlanik Republike Hrvatske u Arapskoj Republici Egiptu, sa sjedištem u Kairu, postavlja se i za izvanrednog i opunomoćenog veleposlanika Republike Hrvatske u Libanonskoj Republici, sa sjedištem u Kairu.

Ova Odluka stupa na snagu danom donošenja.

Klasa: 018-07/12-02/16
Urbroj: 71-05-03/1-12-2
Zagreb, 14. svibnja 2012.

Predsjednik
Republike Hrvatske
Ivo Josipović, v. r.

Odluka, NN 56/2012-1387
## Odluka o raspisivanju prijevremenih izbora za Općinsko vijeće Općine Posedarje i Općinsko vijeće Općine Promina

### NN 56/2012 (17.5.2012.), Odluka o raspisivanju prijevremenih izbora za Općinsko vijeće Općine Posedarje i Općinsko vijeće Općine Promina

VLADA REPUBLIKE HRVATSKE

1388

Na temelju članka 4. stavka 2. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 33/2001, 10/2002, 155/2002, 45/2003, 43/2004, 40/2005, 44/2005 – pročišćeni tekst, 109/2007 i 24/2011), Vlada Republike Hrvatske je na sjednici održanoj 17. svibnja 2012. godine donijela

ODLUKU

O RASPISIVANJU PRIJEVREMENIH IZBORA ZA OPĆINSKO VIJEĆE OPĆINE POSEDARJE I OPĆINSKO VIJEĆE OPĆINE PROMINA

I.

Raspisuju se prijevremeni izbori za članove Općinskog vijeća Općine Posedarje i članove Općinskog vijeća Općine Promina.

II.

Za dan provedbe izbora određuje se nedjelja, 17. lipnja 2012. godine.

III.

Ova Odluka stupa na snagu danom objave u »Narodnim novinama«.

Klasa: 015-01/12-04/02
Urbroj: 5030106-12-1
Zagreb, 17. svibnja 2012.

Predsjednik
Zoran Milanović, v. r.

Odluka, NN 56/2012-1388
## Rješenje o visini naknade za troškove postupka ovlašćivanja revidenta iz zaštite od požara

### NN 56/2012 (17.5.2012.), Rješenje o visini naknade za troškove postupka ovlašćivanja revidenta iz zaštite od požara

MINISTARSTVO UNUTARNJIH POSLOVA

1390

Na temelju članka 10. stavka 2. Pravilnika o revidentima iz zaštite od požara (»Narodne novine«, broj: 141/11), ministar unutarnjih poslova donosi

RJEŠENJE

O VISINI NAKNADE ZA TROŠKOVE POSTUPKA OVLAŠĆIVANJA REVIDENTA IZ ZAŠTITE OD POŽARA

I.

Ovim Rješenjem utvrđuje se iznos novčane naknade za provedbu postupka davanja i produženja važenja ovlaštenja za obavljanje provjere projekata iz zaštite od požara fizičkim osobama (revidentima iz zaštite od požara).

II.

Naknada za provedbu postupka davanja odnosno produženja ovlaštenja iz točke I. ovog Rješenja iznosi 2.500,00 kuna po podnositelju zahtjeva.

III.

Sredstva od naknade iz točke II. ovog Rješenja uplaćuju se na žiro-račun Državnog proračuna broj 1001005-1863000160, model 63, poziv na broj 7005-713-23140.

IV.

Ovo Rješenje stupa na snagu danom objave u »Narodnim novinama«.

Broj: 511-01-152-6002-2012
Zagreb, 14. svibnja 2012.

Ministar
Ranko Ostojić, v. r.

Rješenje, NN 56/2012-1390
## Pravilnik o imeniku članova zadruge

### NN 56/2012 (17.5.2012.), Pravilnik o imeniku članova zadruge

MINISTARSTVO PODUZETNIŠTVA I OBRTA

1393

Na temelju članka 15. Zakona o zadrugama (»Narodne novine«, broj 34/11.), ministar poduzetništva i obrta donosi

PRAVILNIK

O IMENIKU ČLANOVA ZADRUGE

Članak 1.

Ovim Pravilnikom propisuje se ustroj i način vođenja Imenika članova zadruge.

Članak 2.

Imenik članova zadruge dužne su voditi sve zadruge.

Imenik članova zadruge vodi se kao javna knjiga i čuva se trajno.

Članak 3.

Imenik članova zadruge sastoji se od odgovarajućih registarskih uložaka, za svakog člana zadruge po jedan registarski uložak. Registarski uložak ustrojava se prema datumu/danu stjecanja članstva pojedinoga člana zadruge. Svaki registarski uložak ima (poseban) broj uloška.

Za svakog člana zadruge uspostavlja se evidencijski list člana zadruge (Obrazac – ELČZ) i zbirka isprava. Obrazac ELČZ i zbirka isprava stavljaju se u registarski uložak člana zadruge.

Članak 4.

Evidencijski list članova zadruge sadržava aktualne podatke, bitne za status člana zadruge, a vodi se u izvorniku na papiru i na elektronskom mediju.

Članak 5.

U zbirku isprava ulažu se: izjava o prihvaćanju pravila zadruge, preslika osobne identifikacijske isprave člana zadruge odnosno izvod iz registra trgovačkog suda za pravne osobe, dokaz o uplati osnovnog uloga, dokaz o isplati uloga u slučaju prestanka članstva u zadruzi, odluke koje se tiču prava člana zadruge, te druge isprave bitne za utvrđivanje statusa člana zadruge i međusobnih odnosa zadruge i člana.

Članak 6.

Isprave koje se ulažu u zbirku isprava, ulažu se prema vremenu nastanka/predaje isprave zadruzi.

Na unutrašnjim stranicama registarskog uloška osoba ovlaštena za vođenje Imenika članova zadruge upisuje redni broj, datum, kratki sadržaj svake uložene isprave, te potpisuje izvršeni upis.

Članak 7.

Upravitelj zadruge dužan je osigurati čuvanje i arhiviranje Imenika članova zadruge trajno i na siguran način.

Za vjerodostojnost upisa u Imenik članova zadruge odgovoran je upravitelj zadruge.

Članak 8.

Sadržaj i oblik evidencijskog lista člana zadruge propisan je obrascem ELČZ koji je tiskan uz ovaj Pravilnik i čini njegov sastavni dio.

Članak 9.

Danom stupanja na snagu ovog Pravilnika prestaje važiti Pravilnik o imeniku zadrugara (»Narodne novine«, br. 85/02).

Članak 10.

Zadruge su dužne ustrojiti Imenik članova zadruge u roku od tri mjeseca računajući od dana stupanja na snagu ovog Pravilnika.

Članak 11.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/12-01/24
Urbroj: 516-11-05/1-12-1
Zagreb, 30. ožujka 2012.

Ministar
Gordan Maras, v. r.

ELČZ obrazac

![](dodatni/421629.jpg)

Pravilnik, NN 56/2012-1393
## Rješenje klasa: UP/I-115-01/09-03/01, urbroj: 524-08-03/2-12-01 od 10. svibnja 2012. za CMC Sisak d.o.o. iz Siska

### NN 56/2012 (17.5.2012.), Rješenje klasa: UP/I-115-01/09-03/01, urbroj: 524-08-03/2-12-01 od 10. svibnja 2012. za CMC Sisak d.o.o. iz Siska

MINISTARSTVO RADA I MIROVINSKOGA SUSTAVA

1394

Na zahtjev CMC Sisak d.o.o. iz Siska, Braće Kavurića 12, OIB: 06081850685, a temeljem članka 53. stavka 2. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 12. stavka 2. Podstavka 1. Pravilnika o ispitivanju radnog okoliša te strojeva i uređaja s povećanim opasnostima (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

Ukida se rješenje klasa: UP/I-115-01/09-03/01, urbroj: 526-08-03/2-09-2 od 14. svibnja 2009. godine, kojim je Ministarstvo gospodarstva, rada i poduzetništva ovlastilo CMC Sisak d.o.o. iz Siska, Braće Kavurića 12, OIB: 06081850685, za obavljanje sljedećih poslova zaštite na radu za vlastite potrebe:

1) ispitivanja strojeva i uređaja s povećanim opasnostima.

II.

Ovo rješenje objavit će se u »Narodnim novinama«.

Klasa: UP/I-115-01/09-03/01
Urbroj: 524-08-03/2-12-6
Zagreb, 10. svibnja 2012.

Ministar
prof. dr. sc. Mirando Mrsić, dr. med., v. r.

Rješenje, NN 56/2012-1394
## Objava proglašenja Rješenja o registraciji oznake proizvoda ništavim

### NN 56/2012 (17.5.2012.), Objava proglašenja Rješenja o registraciji oznake proizvoda ništavim

MINISTARSTVO POLJOPRIVREDE

1400

Ministarstvo poljoprivrede na temelju članaka 13. stavaka 2. i 5. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 29. stavka 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10, 46/11) objavljuje

PROGLAŠENJE RJEŠENJA O REGISTRACIJI OZNAKE PROIZVODA NIŠTAVIM

1. Rješenjem klasa: UP/I-310-26/09-01/2, urbroj: 525-13-2-0497/11-9 od 10. veljače 2011. godine proglašava se ništavim rješenje Državnog zavoda za intelektualno vlasništvo klasa: UP/I-381-06/03-010/0004, urbroj: 559-04/3-04-016/IZ, broj prijave: G20030004A od 16. lipnja 2004. godine kojim se registrira oznaka izvornosti »DRNIŠKI PRŠUT«.

2. Rješenjem klasa: UP/I-310-26/09-01/3, urbroj: 525-13-2-0558/11-6 od 4. studenoga 2011. godine proglašava se ništavim rješenje Državnog zavoda za intelektualno vlasništvo klasa: UP/I-381-06/03-010/0003, urbroj: 559-04/3-04-013/IZ, broj prijave: G20030003A od 16. lipnja 2004. godine kojim se registrira oznaka izvornosti »CETINSKI SIR«.

3. Rješenjem klasa: UP/I-310-26/11-01/22, urbroj: 525-13-2-0496/11-4 od 8. studenoga 2011. godine proglašava se ništavim rješenje Ministarstva poljoprivrede klasa: UP/I 320-21/08-01/1, urbroj: 525-11-08-11 od 6. listopada 2008. godine kojim se registrira oznaka izvornosti »PAŠKA MORSKA SOL« ILI »PAŠKA SOL«.

4. Rješenjem klasa: UP/I-310-26/12-01/20, urbroj: 525-08/0496-12-1 od 17. travnja 2012. godine proglašava se ništavim rješenje Državnog zavoda za intelektualno vlasništvo broj: 559-07-97-01, broj prijave: G70001 (OP970001) od 6. svibnja 1997. godine kojim se registrirala oznaka podrijetla »SLAVONSKI DOMAĆI KULEN/KULIN«.

5. Rješenjem klasa: UP/I-310-26/12-01/22, urbroj: 525-08/0496-12-1 od 17. travnja 2012. godine proglašava se ništavim rješenje Državnog zavoda za intelektualno vlasništvo klasa: 381-07/99-01/0002, urbroj: 559-07-99-02, Reg. br.: OP990003 od 1. listopada 1999. godine kojim se registrira oznaka podrijetla »PAŠKI SIR«.

6. Rješenjem klasa: UP/I-310-26/12-01/18, urbroj: 525-08/0496-12-1 od 17. travnja 2012. godine proglašava se ništavim rješenje Državnog zavoda za intelektualno vlasništvo klasa: UP/I-381-06/03-010/0001, urbroj: 559-04/3-04-011/IZ, broj prijave: G20030001A od 16. lipnja 2004. godine kojim se registrira oznaka izvornosti »PAŠKI BAŠKOTIN«.

7. Rješenjem klasa: UP/I-310-26/12-01/19, urbroj: 525-08/0496-12-1 od 17. travnja 2012. godine proglašava se ništavim rješenje Državnog zavoda za intelektualno vlasništvo klasa: UP/I-381-06/01-010/0001, urbroj: 559-04/3-04-014/IZ, broj: G20010001 od 23. kolovoza 2004. godine kojim se registrira oznaka izvornosti »TORKUL«.

Klasa: 310-26/12-01/97

Urbroj: 525-08/0496-12-2

Zagreb, 26. travnja 2012.

Ministar
Tihomir Jakovina, v. r.

Ostalo, NN 56/2012-1400
## Obvezatne upute broj LS II - o obrascima za provedbu prijevremenih izbora za članove Općinskog vijeća Općine Posedarje i članove Općinskog vijeća Općine Promina

### NN 56/2012 (17.5.2012.), Obvezatne upute broj LS II - o obrascima za provedbu prijevremenih izbora za članove Općinskog vijeća Općine Posedarje i članove Općinskog vijeća Općine Promina

DRŽAVNO IZBORNO POVJERENSTVO REPUBLIKE HRVATSKE

1402

Na temelju članka 30. stavka 1. Zakona o izborima članova predstavničkih tijela jedinica lokalne i područne (regionalne) samouprave (»Narodne novine«, broj 44/05 – pročišćeni tekst, 44/06, 109/07 i 24/11) Državno izborno povjerenstvo Republike Hrvatske propisuje

OBVEZATNE UPUTE BROJ LS II

O OBRASCIMA ZA PROVEDBU PRIJEVREMENIH IZBORA ZA ČLANOVE OPĆINSKOG VIJEĆA OPĆINE POSEDARJE I ČLANOVE OPĆINSKOG VIJEĆA OPĆINE PROMINA

1. U pripremi i provedbi prijevremenih izbora za članove Općinskog vijeća Općine Posedarje i članove Općinskog vijeća Općine Promina raspisanih Odlukom Vlade Republike Hrvatske od 17. svibnja 2012. primjenjivat će se:

Obvezatne upute LS II o obrascima za provođenje izbora za članove predstavničkih tijela jedinica lokalne i područne (regionalne) samouprave od 10. travnja 2009. (»Narodne novine«, broj 46/09).

2. Ove Obvezatne upute stupaju na snagu danom objave u »Narodnim novinama«.

Klasa: 013-06/12-03/02
Urbroj: 507-12-02
Zagreb, 17. svibnja 2012.

Predsjednik
Branko Hrvatin, dipl. iur., v. r.

Uputa, NN 56/2012-1402
## Plan prijama u državnu službu u Državno izborno povjerenstvo Republike Hrvatske za 2012.

### NN 56/2012 (17.5.2012.), Plan prijama u državnu službu u Državno izborno povjerenstvo Republike Hrvatske za 2012.

DRŽAVNO IZBORNO POVJERENSTVO REPUBLIKE HRVATSKE

1403

Na temelju članka 43. stavka 2. točke c) Zakona o državnim službenicima (pročišćeni tekst), (»Narodne novine«, broj 49/12), a sukladno Državnom proračunu Republike Hrvatske za 2012. godinu i projekcije za 2013. i 2014. godinu (»Narodne novine«, broj 24/12), tajnica Državnog izbornog povjerenstva Republike Hrvatske utvrđuje sljedeći

PLAN PRIJAMA

U DRŽAVNU SLUŽBU U DRŽAVNO IZBORNO POVJERENSTVO REPUBLIKE HRVATSKE ZA 2012. GODINU

I.

Ovim Planom prijama u državnu službu utvrđuje se prijam državnih službenika u Stručnu službu Državnog izbornog povjerenstva Republike Hrvatske za 2012. godinu.

II.

Plan prijama u državnu službu sadrži stvarno stanje popunjenosti radnih mjesta u Stručnoj službi Državnog izbornog povjerenstva te potreban broj državnih službenika na neodređeno vrijeme.

III.

U Stručnoj službi Državnog izbornog povjerenstva zaposleno je 7 državnih službenika na neodređeno vrijeme.

IV.

U Stručnoj službi Državnog izbornog povjerenstva u tekućoj godini, sukladno predviđenim financijskim sredstvima u Državnom proračunu Republike Hrvatske za 2012. godinu te suglasnosti Ministarstva financija, klasa: 402-04/12-02/1, urbroj: 513-05-01/12-12 od 9. svibnja 2012. planira se prijam na neodređeno vrijeme:

– 1 (jednog) službenika sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem.

V.

Na temelju ovog Plana slobodna radna mjesta popunjavaju se putem javnog natječaja, internog oglasa, napredovanja ili premještaja.

VI.

Plan prijama u državnu službu stupa na snagu danom donošenja, a objavljuje se u »Narodnim novinama« te na web-stranicama Ministarstva uprave i Državnog izbornog povjerenstva Republike Hrvatske.

Klasa: 112-01/12-01/01
Urbroj: 507-12-06
Zagreb, 15. svibnja 2012.

Tajnica
Irena Kravos, dipl. iur., v. r.

Ostalo, NN 56/2012-1403
## Aneks Kolektivnog ugovora za radnike Adriatic servisa d.o.o. za poslovne usluge

### NN 56/2012 (17.5.2012.), Aneks Kolektivnog ugovora za radnike Adriatic servisa d.o.o. za poslovne usluge

KOLEKTIVNI UGOVORI

1409

Na temelju članka 194. Zakona o radu (»Narodne novine« br. 38/95, 54/95, 65/95, 17/01, 82/01, 114/03 i 137/04) Novi sindikat, Zagreb, Park Stara Trešnjevka 2, zastupan po glavnom tajniku Tomislavu Kišu, (dalje u tekstu pod pojmom: sindikat) i Adriatic servis d.o.o. za poslovne usluge, Domovinskog rata 3, Zadar, zastupan po predsjedniku Uprave Ivici Zdriliću, (dalje u tekstu pod pojmom: poslodavac) sklopili su 25. 3. 2012. g.

ANEKS KOLEKTIVNOG UGOVORA

ZA RADNIKE ADRIATIC
SERVISA d.o.o. za poslovne usluge

Članak 1.

Produžava se važenje kolektivnog ugovora sklopljenog između Novog sindikata i Adriatic servisa d.o.o. za poslovne usluge sklopljenog 25. ožujka 2011. godine,

Rok produženja ističe 25. ožujka 2013. godine.

Članak 2.

Svi članci predmetnog kolektivnog ugovora u cijelosti ostaju nepromijenjeni.

Članak 3.

Sporazum o produženju ugovora o radu za djelatnike koji posao obavljaju u Zračnoj luci Zagreb sastavni je dio ovog aneksa.

Članak 4.

Smatra se da je ovaj ugovor sklopljen kada ga potpišu ovlašteni predstavnici potpisnika, a primjenjuje se od dana potpisivanja.

Kolektivni ugovor se potpisuje u 5 primjeraka od kojih svaka strana zadržava po dva primjerka, a jedan se šalje Ministarstvu rada gospodarstva i poduzetništva radi evidencije i objave.

Kolektivni ugovor će se objaviti na način kako je to utvrđeno Pravilnikom o vođenju evidencije i objavi kolektivnih ugovora.

Sastavni dijelovi ovog kolektivnog ugovora su sljedeći prilozi:

– tablica vrijednosti radnih mjesta za Adriatic servis d.o.o. iz Zadra.

– pravilnik o kriterijima stimulativnog nagrađivanja, \_\_\_\_\_\_\_ 2011. godine.

Zagreb, 25. ožujka 2012.

|  |  |
| --- | --- |
| Predsjednik Uprave Adriatic servisa d.o.o.. | Glavni tajnik Novog sindikata |
| Ivica Zdrilić, v. r. | Tomislav Kiš, v. r. |

Ostalo, NN 56/2012-1409
## Zakon o dopuni Zakona o podjeli trgovačkog društva HŽ-Hrvatske željeznice d.o.o.

### NN 57/2012 (23.5.2012.), Zakon o dopuni Zakona o podjeli trgovačkog društva HŽ-Hrvatske željeznice d.o.o.

HRVATSKI SABOR

1411

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O PODJELI TRGOVAČKOG DRUŠTVA

HŽ-HRVATSKE ŽELJEZNICE d.o.o.

Proglašavam Zakon o dopuni Zakona o podjeli trgovačkog društva HZ-Hrvatske željeznice d.o.o., koji je Hrvatski sabor donio na sjednici 11. svibnja 2012. godine.

Klasa: 011-01/12-01/59

Urbroj: 71-05-03/1-12-2

Zagreb, 15. svibnja 2012.

Predsjednik

Republike Hrvatske

Ivo Josipović, v. r.

ZAKON

O DOPUNI ZAKONA O PODJELI TRGOVAČKOG DRUŠTVA HŽ-HRVATSKE ŽELJEZNICE d.o.o.

Članak 1.

U Zakonu o podjeli trgovačkog društva HŽ-Hrvatske željeznice d.o.o. (»Narodne novine«, br. 153/05.) u članku 1. iza stavka 2. dodaje se stavak 3. koji glasi:

»Trgovačka društva iz stavka 1. ovoga članka mogu se, uz prethodnu suglasnost Vlade Republike Hrvatske, dijeliti, pripajati, spajati te provoditi druge statusne promjene sukladno odredbama Zakona o trgovačkim društvima.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 341-01/12-01/01

Zagreb, 11. svibnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Zakon, NN 57/2012-1411
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjeni i dopuni Zakona o obveznom zdravstvenom osiguranju

### NN 57/2012 (23.5.2012.), Zakon o izmjeni i dopuni Zakona o obveznom zdravstvenom osiguranju

HRVATSKI SABOR

1412

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O OBVEZNOM ZDRAVSTVENOM OSIGURANJU

Proglašavam Zakon o izmjeni i dopuni Zakona o obveznom zdravstvenom osiguranju, koji je Hrvatski sabor donio na sjednici 11. svibnja 2012. godine.

Klasa: 011-01/12-01/60

Urbroj: 71-05-03/1-12-2

Zagreb, 15. svibnja 2012.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNI ZAKONA O OBVEZNOM ZDRAVSTVENOM OSIGURANJU

Članak 1.

U Zakonu o obveznom zdravstvenom osiguranju (»Narodne novine«, br. 150/08., 94/09., 153/09., 71/10., 139/10., 49/11. i 22/12.) u članku 6. stavku 1. točki 5. riječi: »Zakonu o radu« zamjenjuju se riječima: »posebnim propisima«.

Članak 2.

U članku 13.a stavku 1. iza točke 13. briše se točka i dodaje zarez i točke 14. i 15. koje glase:

»14. osobe iz članka 6. stavka 1. točke 9. ovoga Zakona koje se po posebnom zakonu zapošljavaju na privremenim, odnosno povremenim sezonskim poslovima u poljoprivredi,

15. osobe iz članka 6. stavka 1. točke 12., 14., 15. i 17. ovoga Zakona koje se po posebnom zakonu zapošljavaju na privremenim, odnosno povremenim sezonskim poslovima u poljoprivredi pod uvjetom da se vode u evidenciji Hrvatskog zavoda za zapošljavanje.«.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 500-01/12-01/03

Zagreb, 11. svibnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Zakon, NN 57/2012-1412
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o prestanku važenja Odluke o uspostavljanju strukture za pregovore o pristupanju Republike Hrvat­ske Europskoj uniji

### NN 57/2012 (23.5.2012.), Odluka o prestanku važenja Odluke o uspostavljanju strukture za pregovore o pristupanju Republike Hrvat­ske Europskoj uniji

VLADA REPUBLIKE HRVATSKE

1414

Na temelju članka 24. stavka 3. i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 17. svibnja 2012. godine donijela

ODLUKU

O PRESTANKU VAŽENJA ODLUKE O USPOSTAVLJANJU STRUKTURE ZA PREGOVORE O PRISTUPANJU REPUBLIKE HRVATSKE EUROPSKOJ UNIJI

I.

Danom stupanja na snagu ove Odluke prestaje važiti Odluka o uspostavljanju strukture za pregovore o pristupanju Republike Hrvatske Europskoj uniji (»Narodne novine«, br. 49/2005, 46/2006 i 41/2008).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 910-04/00-03/06

Urbroj: 5030109-12-7

Zagreb, 17. svibnja 2012.

Predsjednik

Zoran Milanović, v. r.

Odluka, NN 57/2012-1414
## Odluka o prestanku važenja Odluke o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o pristupanju Republike Hrvatske Europskoj uniji, voditelja radnih skupina za pripremu pregovora po pojedinim poglavljima pregovora - pravne stečevine Europske unije, članova Ureda glavnog pregovarača i članova Tajništva Pregovaračke skupine

### NN 57/2012 (23.5.2012.), Odluka o prestanku važenja Odluke o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o pristupanju Republike Hrvatske Europskoj uniji, voditelja radnih skupina za pripremu pregovora po pojedinim poglavljima pregovora - pravne stečevine Europske unije, članova Ureda glavnog pregovarača i članova Tajništva Pregovaračke skupine

VLADA REPUBLIKE HRVATSKE

1415

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 17. svibnja 2012. godine donijela

ODLUKU

O PRESTANKU VAŽENJA ODLUKE O IMENOVANJU ČLANOVA DRŽAVNOG IZASLANSTVA REPUBLIKE HRVATSKE ZA PREGOVORE O PRISTUPANJU REPUBLIKE HRVATSKE EUROPSKOJ UNIJI, ČLANOVA PREGOVARAČKE SKUPINE ZA VOĐENJE PREGOVORA O PRISTUPANJU REPUBLIKE HRVATSKE EUROPSKOJ UNIJI, VODITELJA RADNIH SKUPINA ZA PRIPREMU PREGOVORA PO POJEDINIM POGLAVLJIMA PREGOVORA – PRAVNE STEČEVINE EUROPSKE UNIJE, ČLANOVA UREDA GLAVNOG PREGOVARAČA I ČLANOVA TAJNIŠTVA PREGOVARAČKE SKUPINE

I.

Danom stupanja na snagu ove Odluke prestaje važiti Odluka o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o pristupanju Republike Hrvatske Europskoj uniji, voditelja radnih skupina za pripremu pregovora po pojedinim poglavljima pregovora – pravne stečevine Europske unije, članova Ureda glavnog pregovarača i članova Tajništva Pregovaračke skupine (»Narodne novine«, br. 49/2005, 120/2005, 13/2006, 135/2006, 18/2008, 92/2008, 114/2008, 125/2008, 39/2009, 7/2010, 14/2010, 33/2010 i 55/2010).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 910-04/00-03/06

Urbroj: 5030109-12-3

Zagreb, 17. svibnja 2012.

Predsjednik

Zoran Milanović, v. r.

Odluka, NN 57/2012-1415
## Odluka o prestanku važenju Odluke o imenovanju voditelja i zamjenika voditelja Državnog izaslanstva za pregovore o pristupanju Republike Hrvatske Europskoj uniji, te glavnog pregovarača

### NN 57/2012 (23.5.2012.), Odluka o prestanku važenju Odluke o imenovanju voditelja i zamjenika voditelja Državnog izaslanstva za pregovore o pristupanju Republike Hrvatske Europskoj uniji, te glavnog pregovarača

VLADA REPUBLIKE HRVATSKE

1416

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 17. svibnja 2012. godine donijela

ODLUKU

O PRESTANKU VAŽENJA ODLUKE O IMENOVANJU VODITELJA I ZAMJENIKA VODITELJA DRŽAVNOG IZASLANSTVA ZA PREGOVORE O PRISTUPANJU REPUBLIKE HRVATSKE EUROPSKOJ UNIJI, TE GLAVNOG PREGOVARAČA

I.

Danom stupanja na snagu ove Odluke prestaje važiti Odluka o imenovanju voditelja i zamjenika voditelja Državnog izaslanstva za pregovore o pristupanju Republike Hrvatske Europskoj uniji, te glavnog pregovarača (»Narodne novine«, broj 15/2008).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 910-04/00-03/06

Urbroj: 5030109-12-5

Zagreb, 17. svibnja 2012.

Predsjednik

Zoran Milanović, v. r.

Odluka, NN 57/2012-1416
## Odluka o izmjenama Odluke o osnivanju trgovačkog društva Zrakoplovno-tehnički centar d.d.

### NN 57/2012 (23.5.2012.), Odluka o izmjenama Odluke o osnivanju trgovačkog društva Zrakoplovno-tehnički centar d.d.

VLADA REPUBLIKE HRVATSKE

1417

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 17. svibnja 2012. godine donijela

ODLUKU

O IZMJENAMA ODLUKE O OSNIVANJU TRGOVAČKOG DRUŠTVA ZRAKOPLOVNO-

-TEHNIČKI CENTAR d.d.

I.

U Odluci o osnivanju trgovačkog društva Zrakoplovno-tehnički centar d.d. (»Narodne novine«, broj 53/2009) u točki III. riječi: »Ministarstvo gospodarstva, rada i poduzetništva«, zamjenjuju se riječima: »Ministarstvo gospodarstva«.

II.

U točki VII. stavak 2. mijenja se i glasi:

»Članovi Skupštine Društva bit će ministar financija, ministar gospodarstva, ministar unutarnjih poslova, ministar pomorstva, prometa i infrastrukture i načelnik Glavnog stožera Oružanih snaga Republike Hrvatske.«.

III.

Točka VIII. mijenja se i glasi:

»Društvo će imati Nadzorni odbor od pet članova koje će birati i opozivati Skupština Društva, s time da će jedan član Nadzornog odbora biti iz reda zaposlenika Društva.«.

IV.

Točka IX. mijenja se i glasi:

»Društvo će imati Upravu od dva člana koju čini predsjednik i član Uprave.

Uprava Društva zastupat će Društvo u skladu s Izjavom o osnivanju Društva i Statutom Društva.«.

V.

U skladu s odredbama ove Odluke izvršit će se izmjena akta o osnivanju trgovačkog društva Zrakoplovno-tehnički centar d.d.

VI.

Ova Odluka stupa na snagu danom objave u »Narodnim novinama«.

Klasa: 343-01/12-01/02

Urbroj: 5030109-12-1

Zagreb, 17. svibnja 2012.

Predsjednik

Zoran Milanović, v. r.

Odluka, NN 57/2012-1417
## Odluka o izmjenama Odluke o osnivanju društva s ograničenom odgovornošću Agencije ALAN, Zagreb

### NN 57/2012 (23.5.2012.), Odluka o izmjenama Odluke o osnivanju društva s ograničenom odgovornošću Agencije ALAN, Zagreb

VLADA REPUBLIKE HRVATSKE

1418

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 17. svibnja 2012. godine donijela

ODLUKU

O IZMJENAMA ODLUKE O OSNIVANJU DRUŠTVA S OGRANIČENOM ODGOVORNOŠĆU AGENCIJE ALAN, ZAGREB

I.

U Odluci o osnivanju društva s ograničenom odgovornošću Agencije ALAN, Zagreb (»Narodne novine«, br. 12/93, 20/93, 34/97, 148/2002, 99/2006, 39/2009 i 88/2009), točka VI. mijenja se i glasi:

»Agencija ALAN d.o.o. ima Upravu od dva člana koju čini predsjednik i član Uprave.

Predsjednik Uprave zastupa Agenciju ALAN d.o.o. samostalno i pojedinačno.

Skupština Agencije ALAN d.o.o. će Odlukom o imenovanju članova Uprave ALAN d.o.o. odrediti način njihova zastupanja.«.

II.

U cijelom tekstu Odluke riječi: »Ministarstvo gospodarstva, rada i poduzetništva« zamjenjuju se riječima: »Ministarstvo gospodarstva«, a riječi: »Ministarstvo vanjskih poslova i europskih integracija« riječima: »Ministarstvo vanjskih i europskih poslova«, u odgovarajućem padežu.

III.

U cijelom tekstu Odluke riječi: »ministar gospodarstva, rada i poduzetništva« zamjenjuju se riječima: »ministar gospodarstva«, a riječi: »ministar vanjskih poslova i europskih integracija« riječima: »ministar vanjskih i europskih poslova«, u odgovarajućem padežu.

IV.

U skladu s točkom I. ove Odluke izvršit će se izmjena akta o osnivanju društva s ograničenom odgovornošću Agencije ALAN d.o.o., Zagreb.

V.

Ova Odluka stupa na snagu danom objave u »Narodnim novinama«.

Klasa: 023-03/12-02/10

Urbroj: 5030109-12-1

Zagreb, 17. svibnja 2012.

Predsjednik

Zoran Milanović, v. r.

Odluka, NN 57/2012-1418
## Rješenje o imenovanju predstojnice Ureda potpredsjednika Vlade Republike Hrvatske

### NN 57/2012 (23.5.2012.), Rješenje o imenovanju predstojnice Ureda potpredsjednika Vlade Republike Hrvatske

VLADA REPUBLIKE HRVATSKE

1419

Na temelju članka 22. stavka 3. i članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 74.b Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012 i 49/2012 – pročišćeni tekst), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O IMENOVANJU PREDSTOJNICE UREDA POTPREDSJEDNIKA VLADE REPUBLIKE HRVATSKE

Imenuje se SONJA ŽERJAV predstojnicom Ureda potpredsjednika Vlade Republike Hrvatske, do prestanka mandata potpredsjednika Vlade Republike Hrvatske.

Klasa: 080-02/12-01/370

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1419
## Rješenje o imenovanju glavne tajnice Ministarstva rada i mirovinskoga sustava

### NN 57/2012 (23.5.2012.), Rješenje o imenovanju glavne tajnice Ministarstva rada i mirovinskoga sustava

VLADA REPUBLIKE HRVATSKE

1420

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 74.a stavka 1. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012 i 49/2012 – pročišćeni tekst), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O IMENOVANJU GLAVNE TAJNICE MINISTARSTVA RADA I MIROVINSKOGA SUSTAVA

Imenuje se SANJA PALČIĆ glavnom tajnicom Ministarstva rada i mirovinskoga sustava, na razdoblje od četiri godine.

Klasa: 080-02/12-01/371

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1420
## Rješenje o imenovanju predsjednika i članova Upravnog vijeća Klinike za dječje bolesti Zagreb

### NN 57/2012 (23.5.2012.), Rješenje o imenovanju predsjednika i članova Upravnog vijeća Klinike za dječje bolesti Zagreb

VLADA REPUBLIKE HRVATSKE

1421

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011 i 12/2012), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA KLINIKE ZA DJEČJE BOLESTI ZAGREB

1. Imenuje se doc. dr. sc. BORIS FILIPOVIĆ-GRČIĆ, dr, med., predsjednikom Upravnog vijeća Klinike za dječje bolesti Zagreb.

2. Za članove Upravnog vijeća Klinike za dječje bolesti, Zagreb, imenuju se:

– VELIBOR DRAKULIĆ, dr. med.

– SANJA OŽIĆ.

Klasa: 080-02/12-01/372

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1421
## Rješenje o razrješenju člana Upravnog vijeća Hrvatskog zavoda za zdravstveno osiguranje

### NN 57/2012 (23.5.2012.), Rješenje o razrješenju člana Upravnog vijeća Hrvatskog zavoda za zdravstveno osiguranje

VLADA REPUBLIKE HRVATSKE

1422

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 86. stavka 2. Zakona o obveznom zdravstvenom osiguranju (»Narodne novine«, br. 150/2008, 9412009, 153/2009, 71/2010, 139/2010, 49/2011 i 2212012). Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG ZAVODA ZA ZDRAVSTVENO OSIGURANJE

Razrješuje se DRAŽEN MANAGIĆ dužnosti člana Upravnog vijeća Hrvatskog zavoda za zdravstveno osiguranje, kao predstavnik Gospodarsko-socijalnog vijeća.

Klasa: 080-02/12-02/154

Urbroj: 5030115/112-03

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1422
## Rješenje o imenovanju članice Upravnog vijeća Hrvat­skog zavoda za zdravstveno osiguranje

### NN 57/2012 (23.5.2012.), Rješenje o imenovanju članice Upravnog vijeća Hrvat­skog zavoda za zdravstveno osiguranje

VLADA REPUBLIKE HRVATSKE

1423

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 86. stavka 2. Zakona o obveznom zdravstvenom osiguranju (»Narodne novine«, br. 150/2008, 94/2009, 153/2009, 71/2010, 139/2010, 49/2011 i 22/2012), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O IMENOVANJU ČLANICE UPRAVNOG VIJEĆA HRVATSKOG ZAVODA ZA ZDRAVSTVENO OSIGURANJE

Imenuje se LJILJANA OŠTRIĆ-ANIĆ, dr. med., članicom Upravnog vijeća Hrvatskog zavoda za zdravstveno osiguranje, kao predstavnica Gospodarsko-socijalnog vijeća.

Klasa: 080-02/12-01/120

Urbroj: 5030115/1-12-03

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1423
## Rješenje o razrješenju predsjednice i članova Savjeta za održivi razvoj i zaštitu okoliša

### NN 57/2012 (23.5.2012.), Rješenje o razrješenju predsjednice i članova Savjeta za održivi razvoj i zaštitu okoliša

VLADA REPUBLIKE HRVATSKE

1424

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 36. stavka 3. Zakona o zaštiti okoliša (»Narodne novine«, broj 110/2007), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O RAZRJEŠENJU PREDSJEDNICE I ČLANOVA SAVJETA ZA ODRŽIVI RAZVOJ I ZAŠTITU OKOLIŠA

1. Razrješuje se prof. dr. sc. NATALIJA KOPRIVANAC dužnosti predsjednice Savjeta za održivi razvoj i zaštitu okoliša.

2. Razrješuju se dužnosti članovi Savjeta za održivi razvoj i zaštitu okoliša:

– prof. dr. sc. TAJANA KRIČKA

– LIDIJA PAVIĆ ROGOŠIĆ

– LJILJANKA MITOŠ SVOBODA

– dr. sc. LJUBOMIR JEFTIĆ

– dr. sc. ZLATKO MILANOVIĆ

– dr. sc. NENAD SMODLAKA

– mr. sc. DAMIR SUBAŠIĆ

– KAMILO ČULJAK.

Klasa: 080-02/12-02/364

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1424
## Rješenje o imenovanju predsjednice i članova Savjeta za održivi razvoj i zaštitu okoliša

### NN 57/2012 (23.5.2012.), Rješenje o imenovanju predsjednice i članova Savjeta za održivi razvoj i zaštitu okoliša

VLADA REPUBLIKE HRVATSKE

1425

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 36. stavka 3. Zakona o zaštiti okoliša (»Narodne novine«, broj 110/2007), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O IMENOVANJU PREDSJEDNICE I ČLANOVA SAVJETA ZA ODRŽIVI RAZVOJ I ZAŠTITU OKOLIŠA

1. Imenuje se dr. sc. BRANKA PIVČEVIĆ NOVAK predsjednicom Savjeta za održivi razvoj i zaštitu okoliša.

2. Za članove Savjeta za održivi razvoj i zaštitu okoliša, imenuju se:

– dr. sc. ŽELJKA BRKIĆ

– dr. sc. BRANKA JELAVIĆ

– prof. dr. sc. IVONA MARASOVIĆ

– dr. sc. MIRJANA MATEŠIĆ

– SONJA KAROGLAN TODOROVIĆ

–dr. sc. HRVOJE CARIĆ

– prof. dr. sc. NEVEN DUIĆ

– TOMISLAV TOMAŠEVIĆ.

Klasa: 080-02/12-01/373

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1425
## Rješenje o imenovanju dijela članova Povjerenstva za praćenje provedbe javne rasprave o prijedlogu programskih obveza Hrvatske radiotelevizije

### NN 57/2012 (23.5.2012.), Rješenje o imenovanju dijela članova Povjerenstva za praćenje provedbe javne rasprave o prijedlogu programskih obveza Hrvatske radiotelevizije

VLADA REPUBLIKE HRVATSKE

1426

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 13. stavka 3. Zakona o Hrvatskoj radioteleviziji (»Narodne novine«, broj 137/2010), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O IMENOVANJU DIJELA ČLANOVA POVJERENSTVA ZA PRAĆENJE PROVEDBE JAVNE RASPRAVE O PRIJEDLOGU PROGRAMSKIH OBVEZA HRVATSKE RADIOTELEVIZIJE

Za članove Povjerenstva za praćenje provedbe javne rasprave o prijedlogu programskih obveza Hrvatske radiotelevizije, imenuju se:

– prof. BERISLAV ŠIPUŠ

– mr. sc. TOMISLAV JELIĆ.

Klasa: 080-02/12-01/374

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1426
## Rješenje o imenovanju dijela članova Upravnog odbora Zaklade "Hrvatska za djecu"

### NN 57/2012 (23.5.2012.), Rješenje o imenovanju dijela članova Upravnog odbora Zaklade "Hrvatska za djecu"

VLADA REPUBLIKE HRVATSKE

1427

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Zakona o Zakladi »Hrvatska za djecu« (»Narodne novine«, br. 129/2008 i 145/2010), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O IMENOVANJU DIJELA ČLANOVA UPRAVNOG ODBORA ZAKLADE »HRVATSKA ZA DJECU«

Za članice Upravnog odbora Zaklade »Hrvatska za djecu«, imenuju se:

– KATJA VUJASINOVIĆ, na prijedlog ministra nadležnog za znanost, obrazovanje i sport

– mr. sc. TATJANA ŠIMAC BONAČIĆ, na prijedlog radnog tijela Hrvatskoga sabora nadležnog za obitelj

– ANA KOMPARIĆ DEVČIĆ, dr. med., na prijedlog radnog tijela Hrvatskoga sabora nadležnog za socijalnu skrb.

Klasa: 080-02/12-01/311

Urbroj: 5030115/1-12-03

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1427
## Rješenje o razrješenju članova Upravnog vijeća Hrvat­ske agencije za hranu

### NN 57/2012 (23.5.2012.), Rješenje o razrješenju članova Upravnog vijeća Hrvat­ske agencije za hranu

VLADA REPUBLIKE HRVATSKE

1428

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 28. stavka 1. Zakona o hrani (»Narodne novine«, br. 46/2007, 84/2008 i 55/2011), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O RAZRJEŠENJU ČLANOVA UPRAVNOG VIJEĆA HRVATSKE AGENCIJE ZA HRANU

Razrješuju se dužnosti članovi Upravnog vijeća Hrvatske agencije za hranu:

– doc. dr. sc. JELENA ĐUGUM, na koju je imenovana kao predstavnica Ministarstva poljoprivrede, ribarstva i ruralnog razvoja

– DAVOR ILEŠ, na koju je imenovan kao predstavnik Ministarstva poljoprivrede, ribarstva i ruralnog razvoja

– NENAD LAMER, dr. med., na koju je imenovan kao, predstavnik ministarstva nadležnog za zdravstvo

– ŠANI SAMARDŽIĆ, dr. med., na koju je imenovan kao predstavnik ministarstva nadležnog za zdravstvo

– BOŽICA MARKOVIĆ, na koju je imenovana kao, predstavnica institucija uključenih u sustav zdravstvene ispravnosti hrane i hrane za životinje u Republici Hrvatskoj

– prof. dr. sc. ŽELJKO CVETNIĆ, na koju je imenovan kao predstavnik institucija uključenih u sustav zdravstvene ispravnosti hrane i hrane za životinje u Republici Hrvatskoj

– mr. sc. ILIJA RKMAN, na koju je imenovan kao predstavnik udruga potrošača i drugih zainteresiranih strana u lancu prehrane

– prof. dr. sc. DUŠKA ĆURIĆ, na koju je imenovana kao predstavnica udruga potrošača i drugih zainteresiranih strana u lancu prehrane

– prof. dr. sc. DRAGO ŠUBARIĆ, na koju je imenovan kao predstavnik udruga potrošača i drugih zainteresiranih strana u lancu prehrane.

Klasa: 080-02/12-02/68

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1428
## Rješenje o imenovanju članova Upravnog vijeća Hrvat­ske agencije za hranu

### NN 57/2012 (23.5.2012.), Rješenje o imenovanju članova Upravnog vijeća Hrvat­ske agencije za hranu

VLADA REPUBLIKE HRVATSKE

1429

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 28. stavka 1. Zakona o hrani (»Narodne novine«, br. 46/2007, 84/2008 i 55/2011), Vlada Republike Hrvatske je na sjednici održanoj 10. svibnja 2012. godine donijela

RJEŠENJE

O IMENOVANJU ČLANOVA UPRAVNOG VIJEĆA HRVATSKE AGENCIJE ZA HRANU

Za članove Upravnog vijeća Hrvatske agencije za hranu, imenuju se:

– BOŽICA RUKAVINA, predstavnica Ministarstva poljoprivrede

– dr. sc. MIRJANA MATAUŠIĆ-PIŠL, dr. vet. med., predstavnica Ministarstva poljoprivrede

– NENAD LAMER, dr. med., predstavnik ministarstva nadležnog za zdravstvo

– ŠANI SAMARDŽIĆ, dr. med., predstavnik ministarstva nadležnog za zdravstvo

– BOŽICA MARKOVIĆ, predstavnica institucija uključenih u sustav zdravstvene ispravnosti hrane i hrane za životinje u Republici Hrvatskoj

– prof. dr. sc. ŽELJKO CVETNIC, predstavnik institucija uključenih u sustav zdravstvene ispravnosti hrane i hrane za životinje u Republici Hrvatskoj

– mr. sc. ILIJA RKMAN, predstavnik udruga potrošača i drugih zainteresiranih strana u lancu prehrane

– doc. dr. sc. DUBRAVKA ŠKEVIN, predstavnica udruga potrošača i drugih zainteresiranih strana u lancu prehrane

– prof. dr. sc. DRAGO ŠUBARIĆ, predstavnik udruga potrošača i drugih zainteresiranih strana u lancu prehrane.

Klasa: 080-02/12-01/376

Urbroj: 5030115/1-12-01

Zagreb, 10. svibnja 2012.

Predsjednik

Zoran Milanović, v. r.

Rješenje, NN 57/2012-1429